 Hadaba, anigu waxaan isu haystaa nin walaalkii oo gar daran u hiiliyey; waxaana ii cadaatay in qaar badan oo ka mid ah beeshan walaaladay ah, inay garawsadeen arrinka aan kaga dhawaajiyey iyo dhibka ay walaaladood ku hayeen hambalyona ii soo direen una qaatay in maqaalkani uu u dhigmo dhambaal muhiim ah oo ka hadlaya xumaan reebis iyo wanaag farid kuna arooraya baraarujin, kicin, iyo abaabul looga hortegaayo xumaha jira iyo marxaladan adag ee ina soo food saartay iyo werwerka inaga haysta iyo baahida loo qabo in la isu calool furnaado si wadajirna loogu diyaar garoobo cadowga inagu heeran ee mindiyaha inoo afeysanaya; waxa kale oo ay sheegeen in dhambaalkani uu fursad inoo siinaayo inaynu arrintan daba dheeraatay aanu markan u fiirsano oo aynu si walaaltinimo ah oo kalgacaltooyo ku jirto uga wada hadalno soona afjarnowaa haddii aanu walaalo dhab ah nahay, walaaluhuna waa kuwii is qabsada ee hadana heshiiya ee aan waxba kala qarsan ee si walba u wada hadla ee runta isku cadeeya ee wax wada wadaaga ee hiil iyo hooba leh. 